text: [{"text_idx": "#000004", "text": "Muslimni tokko qadaratti ni amana. Qadaratti amanuun faaydaa maalii qaba?"}, {"text_idx": "#000005", "text": "Rabbiin keenya Subhaanahuu wata\u2019aalaa \u201cinnaa kulla shay\u2019in khalaqnaahu bi qadar\u201d je\u2019e. uumama hundahuu haala isaa maluun murtii keenyaan uumnee jirra je\u2019eemii? kanaafuu namni muslimaa tokko uumamni hundi murtii Rabbiitiin uumamuu amanee fudhachuu qaba. Rasuulli keenyas (ASW) akkanuma fakkeenya kana dubbatanii jiru. \u201cKullu shay\u2019in biqadar, hattal ajzu wal kays\u201d waa hundi Qadara Rabbiitiin uumame, hattan Qaroominaafii gowwummaanis Qadara Rabbiitirraahi je\u2019an. waa hundi murtii Rabbiiti."}, {"text_idx": "#000006", "text": "Yeroo tokko sahaabonni Rasuula SAW gaafatan. silaahuu sammuun ilma namaa akka waa gaafatu godhamee uumame. bilisummaa islaamummaan ilma namaatii kenne keeysaa inni guddichi immoo bilisummaa waa yaaduuti. Muslimni tokko waan galuufii dhabe akkanumatti usee bira hin dabru. ni gaafata. kanaafuu sahaabonni Filannoo bilisaa ilma namaatiif kenname kanarratti wanti isaaniif hin galin tokko waan jiruuf, waan kana mirkaneeyfachuuf Rasuula (SAW)tti dhufanii gaafatan. \u201cdawaaleen dhukkuba adda addaa ittiin wal\u2019aanachuuf itti fayyadamnu, joolleen teenya akka jinniin hin dhawamne gochuuf aayaatarruqaan itti fayyadamnu, aayaatoota Qur\u2019aanaa fii hadiisota adda addaa, akkasumas du\u2019aa\u2019iiwwan dhimma kanaaf itti fayyadamnu kunniin, murtii Allaahaa ykn Qadara nurraa dhoowwuu ni dandayuu? Murtii Rabbii deebisuu dandayuu? joolleen teenya akka jinniin dhawaman, joolleen teenya akka dhukkubaan qabaman yoo dursee murteeyfamee jiraate, nuti dawaa kana fayyadamuun rakkoo kana deebisuu dandayaa? yoo deebisuu hin dandeenyee haa firraa dhiisnuu?\u201d je\u2019anii gaafatan. Ergamaan keenya (SAW) haasawa gabaabduudhaan \u201d Qaala Hiya min qadarillaah\u201d je\u2019anii deebisan. dawaa san fayyadamuunihuu qadara ALLAAHaati. mudannoon ykn dhukkubni Qadara jettanii eega amantanii, dawaa barbaaddanii fayyadamuunis qadara ALLAHaati, kana hoo maaliif qadara jalaa baaftan? je\u2019anii deebisaa ajaa\u2019ibaa kennaniif. kanaafuu fakkeenyi bareedaan waan kana ittiin ibsinu; gama kanaan wanti tokko yoo sitti dhufe, atimmoo gama kaaniin qadara birootiin firraa dhoowwuu ni dandeeysa jechuudha. kanaafuu nuti muslimoonni qadara kana akkamitti amanuu qabna yoo jedhame, akkuma Rabbiifi Rasuulli (SAW) ibsanitti osoo hin jallisin amanna."}, {"text_idx": "#000007", "text": "Qadaratti amanuun jiruu Muslima tokkoo keeysatti faaydaa maal qaba yoo jettee na gaafatte, bu\u2019aa heddu qaba. bu\u2019aa qadaratti amanuun qabu keeysaa muraasa isaanii yoo lalle,"}, {"text_idx": "#000008", "text": "Murtii Rabbii hunda jaalattee fudhatta. Rabbiin subhaanahu wata\u2019aalaa waan je\u2019e. \u201cHojii teeysan keeysatti isin qormaatuuf Rabbiin Du\u2019aafii jiruu uume\u201d je\u2019ee qur\u2019aana keeysatti dubbate. qormaatni gama hedduun nutti dhufa. kanafuu Rabbiin keenya akkana je\u2019e \u201cWaa hunda keeysatti isin qormaatna. bishey\u2019in minalkhawf, Sodaadhaan isin qormaatna\u201d fakkeenyaaf Diina keenya humna isaa jabeeysee, jabina humna diinaa kana immoo gama birootiin nu beeysisee sodaa qalbii keenya keeysa naqa. haala kanaan sodaa keeysatti isin qormaanna je\u2019e. Wal juu\u2019i , beelaanis isin qormaatna je\u2019e. akka hoongeen mudatu godha, haala saniin beela biyyatti buusa, Wanaqsin minal amwaal, qabeenyarraahis irrisuudhaan, kasaaruutu mala, ni hatamta, ni saamamta, haala kanaan qabeenyarraa irrisuudhaan isin qormaatna. Wal anfusi kum, akkanuma lubbuu teeysaniinis isin qormaatna. yoo fedhe dhukkuba sitti fida, ykn maatii kee, haadhaafii abbaa kee, haadha worraa tee fii ilmaan tee keeysaa nama tokko fudhachuudhaan Rabbiin si qormaata jechuudha. Wassamaraat, Khudraalee fii oomisharraa sababaa adda addaatiin isinirraa balleeysuudhaan isin qormaatna je\u2019e."}, {"text_idx": "#000009", "text": "Duuba kaayyooniifi booddeen qormaata kanaa maaliidha yoo jette, Wabashhirissaabiriin\u201d isaannan obsan san gammachiise je\u2019e. isaan obsan kun hoo kami? Allaziina izaa as\u2019haabatuhum musiibatun, isaannan yoo rakkoon tokko isaanirra gahe, qaaluu, akkana kan je\u2019an \u201d innaa lillaahi, rakkoo nurra gahee mitii nutiin mataan keenya Allaahirraa taane ykn isaatu nu uume, nutiihuu qabeenya isaati. wainnaa ileyhi raaji\u2019uun, waa hundaahuu dhiisnee gama isaa deebi\u2019oodha nuti warra je\u2019an. ilmaannarraa du\u2019e je\u2019ee hangan boohu, qabeenyi narraa bade je\u2019ee hanga gaabbiin if wareersu, kana hunda dhiisee anihuu gama ALLAH deebi\u2019uuf deemaamii sa? qabeenyaafi ilmoo dhabee mitii anihuu guutumatti qabeenya ALLAAHaatii mitii? warra je\u2019anii Rakkoo isaan mudate hunda obsaan dabrsan Rabbiin isaan gammachiise. isaan kun warra Rabbiin gama daandii qajeellumaa isaan qajeelchee fii warra Rabbiin dilii isaanii isaaniif araaramerraahi nuun jechutti jira Rabbiin keenya."}, {"text_idx": "#000010", "text": "Kanaafuu Qadaratti amanuun jiruu teenya keeysatti bu\u2019aa inni qabu keeysaa inni jalqabaa, obsa qabaachuu nu barsiisa jechuudha. isaan obsa qaban immoo, \u201cinnamaa yuwaffassaabiruuna ajrahum bigheyri hisaab\u201d je\u2019e Rabbiin. isaannan obsa qaban mindaan isaan Rabbi biraa argachuuf deeman hisaabaan maletti (daangeffamaa miti jechuudha)\nhisaabaan maleetti jechuun maal jechu? akka islaamummaatti hojii kheyrii tokko yoo hojjatte mindaan dacha dachaadhaan Rabbi biraa argattu inni xiqqaan 10. \u201cwal hasanatu bi ashri amsaalihaa\u201d je\u2019ee jira. kanaafuu hojiin kheyrii tokko mindaan isaa dacha dachaadhaan kan namaa kafalamu irra xiqqaan 10 irraa eegala. achirraa ka\u2019ee hanga 700 ol guddataa deema. haaluma niyyaa nama saniitiin mindaan isaa ida\u2019uu dandaya. garuutuu mindaan Obsarraa argamu hisaabaan maletti jechuudha. hangana je\u2019amee hin daangeffamu jechu. kanaafuu qadaratti amanuun obsa nama barsiisa jechuudha."}, {"text_idx": "#000012", "text": "February 7, 2023 at 10:17 pmmaashaa Allaah baayyee namatti tolaReply\nJanuary 25, 2023 at 8:51 amJazakallaahu keeyran.Reply\nOctober 12, 2022 at 6:59 amJezakallahu keyrnReply"}, {"text_idx": "#000013", "text": "maashaa Allaah baayyee namatti tola"}, {"text_idx": "#000016", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}, {"text_idx": "#000018", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]